# Underweysung der Messung, mit dem Zirckel und Richtscheyt, in Linien, Ebenen unnd gantzen corporen

Textdaten :
| Autor: | Albrecht Dürer |
| Illustrator: | {{{ILLUSTRATOR}}} |
| Titel: | Underweysung der Messung, mit dem Zirckel und Richtscheyt, in Linien, Ebenen unnd gantzen corporen |
| Untertitel: | |
| aus: | Vorlage:none |
| Herausgeber: | |
| Auflage: | |
| Entstehungsdatum: | |
| Erscheinungsdatum: | 1525 |
| Verlag: | Vorlage:none |
| Drucker: | {{{DRUCKER}}} |
| Erscheinungsort: | Nürnberg |
| Übersetzer: | |
| Originaltitel: | |
| Originalsubtitel: | |
| Originalherkunft: | |
| Quelle: | Commons und SLUB Dresden |
| Kurzbeschreibung: | Geometrielehrbuch für Praktiker |
| Artikel in der Wikipedia ||
| Eintrag in der GND: {{{GND}}} ||
| Bild ||
| Duerer Underweysung der Messung 005.jpg ||
| Bearbeitungsstand ||
| fertig ||
| Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. ||
| Um eine Seite zu bearbeiten, brauchst du nur auf die entsprechende [Seitenzahl] zu klicken. Weitere Informationen findest du hier: Hilfe ||
| Indexseite ||
Meynem in sonders lieben herren vnd freu$^e$ndt / herrn Wilbolden Pirckheymer / wu$^e$nsch jch Albrecht Du$^e$rer / heyl vnd seligkeyt gu$^e$nstiger herr vnd freu$^e$ndt / man hat byßher in vnsern deutzschen landen / vil geschickter jungen / zu$^o$ der ku$^o$nst der mallerey gethon / die man an allen grundt vnnd alleyn auß einem ta$^e$glichen brauch gelert hat / sind die selben also im vnuerstand wie eyn wylder vnbeschnytener bawm auff erwachsen / Wie wol etlich auß jnen durch stetig u$^e$bung eyn freye hand erlangt / also das sie jre werck gewaltigklich aber vnbedechtlich / vnnd alleyn nach jrem wolgefalle gemacht haben / So aber die verstendigen maler vnd rechte ku$^e$nstner / solchs vnbesunen werck gesehen / haben sie vnd nit vnbillich diser leu$^e$t blindtheyt gelacht / die weyl einem rechten verstand nichts vnangenemer zu$^o$ sehen ist / dann falscheyt im gemel / vnangesehen ob auch das mit allem fleiß gemalt wirdet / Das aber solche maler wolgefallen in jren yrthumben gehabt / ist alleyn vrsach gewest / das sie die kunst der messung nit gelernet haben / on die keyn rechter werckmann werden oder seyn kan / Das aber jr meyster schuld gewest die solche kunst selbs nit geku$^e$ndt haben / Die weyl aber die der recht grundt ist aller mallerey / hab jch mir fu$^e$rgenomen allen ku$^e$nstbegyrigen jungen / eyn anfang zu$^o$stellen / vnd vrsach zu$^e$geben damit sie sich der messunge zirckels vnd richtscheyt / vnderwinden vnnd darauß die rechten warheyt erkennen vnnd vor augen sehen mo$^e$gen / damit sie nit alleyn zu$^o$ ku$^e$nsten begirig werden / sonder auch zu eynem rechten vnd gro$^e$sseren verstant komen mo$^e$gen / Vnangesehen das itzt bey vns vnd in vnseren zeyten die ku$^e$nst der malerey / durch etliche seer veracht vnd gesagt will werden / die diene zu$^o$ Abgo$^e$tterey / dann eyn yeglich Christen mensch / wirdet durch gemel oder byldnu$^e$ß als wenig zu$^o$ einem affterglauben getzogen / als eyn fru$^o$mer mann zu$^o$ eynem mord / darumb das er ein waffen an seiner seyten tregt / mu$^e$st warlich eyn vnuerstendig mensch seyn / der gemel / holtz / oder steyn anbetten wo$^e$lt / Darumb gemel mehr besserung dann ergernuß bringt / so das erberlich kunstlich vnd woll gemacht ist / In was eren vnd wirden aber dise ku$^e$nst bey den Kriechen vnd Ro$^e$mern gewest ist / zeygen die alten bu$^e$cher gnugsam an / Wie woll sie nachfolgent gar verloren vnd ob tausent jaren verborgen gewest / vnd erst in zweyhundert jaren wider durch die Walhen an tag gebracht ist worden / Dann gar leychtiglich verlieren sich die ku$^e$nst / aber schwerlich vnnd durch lange zeyt werden sie wider erfunden / Demnach hoff jch diß meyn fu$^e$rnemen vnd vnderweysung / werde kein verstendiger dadelen / die weyl es auß einer gutten meynung vnd allen ku$^e$nstbegirigen zu$^o$ gu$^e$t geschicht / vnnd auch nicht alleyn den maleren / sonder Goldschmiden Bildhaweren Steynmetzen Schreyneren vnd allen den so sich des maß gebrauchen dienstlich seyn mag / jst niemand gezwungen sich diser meiner ler zu$^o$ brauchen / jch weyß aber woll wer sich der vndersteen / wirdet nit allein eynen gru$^e$ntlichen anfang darauß fassen / sonder durch den ta$^e$glichen brauch / zu$^e$ eynem gro$^e$ssern verstand reichen / weytter su$^o$chen vnd gar vil mehr dann jch ytzt anzeyg erfinden / Die weyl jch aber gu$^e$nstiger herr vnnd freu$^e$ndt weyß / das jr eyn liebhaber aller ku$^e$nst seyt / hab jch euch dises bu$^e$chlein auß sonderer zu$^o$neygung vnd freu$^e$ntlichen willen zu$^o$ geschrieben / nit darum das jch vermeynt jch het euch was groß oder fu$^e$rtreffenlichs damit bewysen Sonder das jr darauß meinen geneygten vnd gu$^e$ten willen versteen vnnd ermessen mo$^e$cht / ob jch euch gleychwol mit meinem wercken nit sonders erschießlich seyn mag / das dannoch meyn gemu$^e$t allzeyt bereyt were / euch ewer gunst vnd lieb so jr zu$^e$ mir tragt mit gleicher widerlegung zu$^o$bezalen.
* ↑ Vorlage: ste tig
* ↑ Vorlage: an
* ↑ Vorlage: byld nu$^e$ß
* ↑ Vorlage: gewestist
* ↑ Mit Walen oder Welschen bezeichnete man die romanischen Völker, hier die Italiener (Wikipedia).
* ↑ Vorlage: brau chen

## Inhalt

* Erstes Buch
* Zweites Buch
* Drittes Buch
* Viertes Buch